8. NAPIREND Ügyiratszám: BSZ/1130-6/2024.

# E L Ő T E R J E S Z T É S

a Képviselő-testület **2024. október 4-i nyilvános** **alakuló** ülésére

**Tárgy**: **Alpolgármesteri tiszteletdíj megállapítása**

**Előterjesztő:** Bíró Imre polgármester

**Előkészítette:** dr. Varga Viktória jegyző

# TISZTELT KÉPVISELŐ-TESTÜLET!

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 35. § (4) bekezdése értelmében az önkormányzati képviselő tiszteletdíja és egyéb juttatása közérdekből nyilvános adat. Az alpolgármesterre is megfelelően kell alkalmazni a képviselőkre vonatkozó szabályokat, ebből következően az alpolgármester illetménye is nyilvános adat, melyet nyilvános képviselő-testületi ülésen összegszerűen kell meghatározni.

Balatonszepezd községben társadalmi megbízatású alpolgármester megválasztására került sor, ennek megfelelően a társadalmi megbízatású alpolgármesterre vonatkozó, az Mötv-be foglalt szabályokat kell alkalmazni.

Az Mötv. 80. § (2) bekezdése alapján a társadalmi megbízatású alpolgármester tiszteletdíját a képviselő-testület állapítja meg úgy, hogy az nem haladhatja meg a társadalmi megbízatású polgármester tiszteletdíja 90 %-át.

Az Mötv. 71. § (5) bekezdése alapján a társadalmi megbízatású polgármester tiszteletdíja 260.000 Ft (a polgármesteri illetmény -520.000 Ft- 50 %-a), ennek alapján az alpolgármesteri tiszteletdíj legfeljebb 234.000 Ft összegű lehet.

Az Mötv. alapján a társadalmi megbízatású alpolgármester a tiszteletdíj egészéről vagy egy részéről a képviselő-testülethez intézett írásbeli nyilatkozatával elmondhat.

A társadalmi megbízatású alpolgármester az Mötv. 80. § (3) bekezdése értelmében tiszteletdíjának 15 %-ában meghatározott összegű költségtérítésre is jogosult. Ez a fentiek alapján legfeljebb 35.100 Ft összegű lehet.

Javaslom az alpolgármesteri tiszteletdíjat a társadalmi megbízatású polgármester tiszteletdíjának 60 %-ban, azaz 156.000 Ft-ban megállapítani. A költségtérítés ebben az esetben 23.400 Ft.

Kérem a Tisztelt Képviselő-testületet, hogy az alpolgármesteri tiszteletdíj, költségtérítés megállapításával kapcsolatos döntését meghozni szíveskedjen.

**HATÁROZATI JAVASLAT**

**I.**

Balatonszepezd Község Önkormányzata Képviselő-testülete ………………………………… alpolgármester tiszteletdíját 2024. október 4. napjától a társadalmi megbízatású polgármester tiszteletdíjának 60 %-ában, 156.000 Ft/hó összegben állapítja meg.

Határidő: folyamatos

Felelős: jegyző

**II.**

Balatonszepezd Község Önkormányzata Képviselő-testülete ………………….. alpolgármester részére 2024. október 4. napjától járó költségtérítést tiszteletdíjának 15 %-ának megfelelő összegben: 23.400 Ft-ban állapítja meg.

Határidő: folyamatos

Felelős: jegyző

Szentantalfa, 2024. október 1.

**Bíró Imre**

polgármester